Ժոզեֆ-Արման Բոմբարդիե

**Ժոզեֆ-Արման Բոմբարդիե** (, ) կանադացի գյուտարար և գործարար, Bombardier կանադական բազմազգ կորպորացիայի հիմնադիրը։ Նրա ամենահայտնի գյուտը ձնագնացն է եղել:

## Կենսագրություն
մինի|356x356փքս|Bombardier-B12
Ժոզեֆ-Արման Բոմբարդիեն ծնվել է Քվեբեկի Վալկուրտ քաղաքում, վաղ տարիքից զբաղվել է մեխանիկայով: Նա իր առաջին ձնագնաց մեքենան կառուցել է 15 տարեկանում։ Նա փորձ է ձեռք բերել՝ կարդալով, նշումներ անելով և գտածը վերանորոգելով, 19 տարեկանը չբոլորած բացել է իր սեփական գարաժը, որտեղ ամռանը վերանորոգել է մեքենաներ և բենզին վաճառել։

Ձմռանը նա աշխատել է ձյան վրա երթևեկող մեքենա ստեղծելու վրա: Այն ժամանակ Քվեբեկի կառավարությունը չի մաքրել ձյունը երկրորդական ճանապարհներից, ուստի այս շրջանների բնակիչները ստիպված իրենց մեքենաները չեն օգտագործել ձմեռային սեզոնին: Ձնագնաց ստեղծելու գաղափարը Բոմբարդիեյի մոտ ծագել է ձնաբքի հետևանքով, որի ժամանակ նրա փոքր որդին հիվանդացել է պերիտոնիտով և մահացել, քանի որ նրան չեն կարողացել մոտակա հիվանդանոց տեղափոխել։ Բոմբարդիեն 1942 թվականին հիմնել է Bombardier ընկերությունը:

Ժոզեֆ-Արման Բոմբարդիեի ստեղծած առաջին B7-ը (B Bombardier-ի հապավումն է և 7-ը՝ 7 ուղևորների քանակն է նշում) ձյունագնացները վաճառվել են 1936-1937 թվականների ձմռանը և լավ ընդունելություն են գտել։ 1940 թվականին կառուցվել է նոր գործարան, որը կարող է տարեկան արտադրել ավելի քան 200 ավտոմեքենա։ 1941 թվականին հասանելի է դարձել 12 ուղևորանոց նոր մոդելը, որը կոչվում էր B12, բայց պահանջարկը դադարել է, երբ Կանադան միացել է Երկրորդ համաշխարհային պատերազմին: Bombardier-ը նաև շուկա է բերել C18 մոդելը, որը հանրությանը ծառայել է որպես դպրոցական ավտոբուս: Արտադրվել է B12/C18-ի ավելի քան 3000 միավոր: Ձնագնացներիարտադրանքը առաջին տարում ՝ 1959 թվականին վաճառվել է 225 միավոր, իսկ 1963 թվականի ընթացքում՝ ավելի քան 8210 միավոր։ Բոմբարդիեն առաջարկել է իր փորձը Կանադայի կառավարությանը և սկսեց արտադրել մասնագիտացված ռազմական մեքենաներ դաշնակիցների համար: Bombardier-ը նաև արտադրել է մասնագիտացված մեքենաներ անտառահատումների և հանքարդյունաբերության համար, որոնք նրանք անվանեցին Muskeg:

Պատերազմից հետո բիզնեսը անկում է ապրել, երբ 1948 թվականին Քվեբեկի կառավարությունը սկսեց մաքրել ձյունը երկրորդական ճանապարհներից: Bombardier-ը շարունակեց կառուցել ավելի փոքր ձնագնացներ 1950-ականներին և զարգացրել է մեկ կամ երկու հոգու համար նախատեսված հանգստի ապրանքների նոր շուկա: 1959 թվականին նա թողարկել է Ski-Doo-ն, որն ի սկզբանե նախատեսվում էր անվանել Ski-Dog, բայց քանի որ տպագրական սխալի արդյունքում այն գրվել է Ski-Doo և Bombardier-ում այդ տառասխալը համարել են ընդունելի ընկերության նոր ապրանքանիշի համար: Ski-Doo-ն զբաղեցրել է 17-րդ տեղը CBC հեռուստատեսության The Greatest Canadian Invention-ում 2007 թվականին: Բոմբարդյեն մահացել է 1964 թվականին քաղցկեղից, բայց ձյունագնացության գաղափարը հաջողվել է:

## Պարգևներ
* 2004 թվականին Քվեբեկի համար 55 ավտոճանապարհը կոչվել է «»։ 
* Ժոզեֆ-Արման Բոմբարդիեի անունով է կոչվում նաև Անտարկտիդայում գտնվող Բոմբարդիե սառցադաշտը։
* 2000 թվականին Ժոզեֆ-Արման Բոմբարդիեն պատկերվել է  Կանադայի կառավարության թողարկած փոստային նամականիշի վրա։
* Ժոզեֆ-Արման Բոմբարդիեն Կանադայի գիտության և ճարտարագիտության փառքի սրահի անդամ է եղել։

## Գրականություն
* 

## Ծանոթագրություններ

## Արտաքին հղումներ
* J. Armand Bombardier Museum
* Joseph-Armand Bombardier at The Canadian Encyclopedia
* CBC's Bombardier: The Snowmobile Legacy
* Heritage Minute about Joseph-Armand Bombardier

 
Կատեգորիա:20-րդ դարի գործարարներ
Կատեգորիա:20-րդ դարի կանադացիներ
Կատեգորիա:Կանադացի գյուտարարներ